**माइकल कोलिन्स** (Michael Collins; अक्टूबर 31, 1930 – अप्रैल 28, 2021) अमेरिकी खगोलयात्री थे जो अपोलो 11 कमांड मोड्यूल *कोलंबिया* को वर्ष 1969 में चन्द्रमा के चारो तरफ़ उड़ाया जिसमें उनके साथी चालकदल सदस्य नील आर्मस्ट्रांग और बज़ एल्ड्रिन चांद की सतह पर चलने वाले सबसे पहले सदस्य थे। वो संयुक्त राज्य अमेरिकी वायु सेना रिज़र्व में टेस्ट पायलेट और मेजर जनरल भी थे।

कोलिन्स ने वर्ष 1952 की कक्षा में संयुक्त राज्य अमेरिका की सैन्य अकादमी से स्नातक की शिक्षा प्राप्त की। उन्होंने संयुक्त राज्य वायुसेना से जुड़ गये और फ़्रान्स के चम्बलि-बुसिएरेस एयर बेस पर एफ़-86 सब्रे फ़ाइटर्स को उड़ाना आरम्भ किया। वर्ष 1960 में उनका चयन एडवर्ड्स वायु सेना बेस पर यूएस एयर फोर्स एक्सपेरिमेंटल फ़्लाइट टेस्ट पायलेट स्कूल में हुआ जहाँ उन्होंने एयरोस्पेस रिसर्च पायलट स्कूल से (क्लास III) शिक्षा प्राप्त की।

वर्ष 1963 में नासा के 14 खगोलयात्रियों की तीसरी सूची में चयनित करने के पश्चात् कोलिन्स ने दो बार अंतरिक्ष यात्रा की। उनकी अंतरिक्ष में पहली उड़ान वर्ष 1966 में जेमीनी 10 के साथ थी जिसमें वो और कमांड पायलेट जॉन यंग ने दो अंतरिक्षयानों के साथ कक्षीय संवहन निष्पादित किया और अंतरिक्ष में चहलकदमी (इसे ईवीए अथवा स्पेसवॉक भी कहते हैं) की। वर्ष 1969 में अपोलो 11 मिशन में चयनित चन्द्रमा के लिए उड़ान भरने वाले 24 लोगों में से एक थे जिसमें उन्होंने तीस बार परिक्रमा की। वो स्पेसवॉक करने वाले चौथे (तीसरे अमेरिकी) और एक से अधिक स्पेसवॉक करने वाले पहले व्यक्ति थे। यंग के बाद अपोलो 10 के कमांड मॉड्यूल को उड़ाने वाले दूसरे व्यक्ति थे जिन्होंने अकेले चन्द्रमा की परिक्रमा की।

वर्ष 1970 में नासा से सेवानिवृत्त होने के पश्चात् कोलिन्स ने डिपार्टमेंट ऑफ़ स्टेट में सार्वजनिक मामलों के सहायक राज्य सचिव की नौकरी आरम्भ की। एक वर्ष पश्चात् वो नेशनल एयर स्पेस म्यूज़ियम (राष्ट्रीय वायु और अंतरिक्ष संग्रहालय) के निर्देशक बन गये और वर्ष 1978 तक इस पद पर कार्यरत रहे, जब तक वो स्मिथसोनियन इंस्टीट्यूशन में उपसचिव के पद पर कार्यरत हुये। वर्ष 1980 में उन्होंने एलटीवी एयरोस्पेस के उपाध्यक्ष की नौकरी प्राप्त की। वर्ष 1985 में उन्होंने इस पद से त्यागपत्र दे दिया और स्वयं का परामर्श केन्द्र स्थापित किया। अपने अपोलो 11 के साथियों के साथ कोलिन्स को वर्ष 1969 में प्रेसिडेंशियल मेडल ऑफ़ फ्रीडम और वर्ष 2011 में कॉन्ग्रेसनल गोल्ड मेडल सम्मानित किया गया।

बचपन
----

कोलिन्स के जन्मस्थान को चिह्नित करने के लिए रोम में लगाई हुई स्मारक पट्टी
कोलिन्स का जन्म अक्टूबर 31, 1930 को इटली के रोम में हुआ। वो अमेरिकी सेना के अधिकारी जेम्स लॉटन कोलिन्स (1882–1963) के दूसरे पुत्र थे,, जिन्होंने अमेरिकी सेना में वर्ष 1928 से 1932 तक सेवा दी। उनकी माँ का नाम वर्जिनिया सी॰, जन्मनाम स्टीवर्ट (1895–1987) था। कोलिन्स के बड़े भाई जेम्स लॉटन कोलिन्स जूनियर थे, और उनके दो बहने वर्जिनिया एवं अएग्नेस थीं।

कोलिन्स के पिता की सेना में अलग-अलग जगह तैनाती के कारण उनके जीवन के शुरुआती 17 वर्ष विभिन्न स्थानों पर गुजरे: रोम; ओक्लाहोमा; गवर्नर्स आइलैंड, न्यूयॉर्क; फोर्ट होयल (बाल्टीमोर, मेरीलैंड के निकट); फोर्ट होयल (कोलम्बस, ओहियो के निकट); पोर्टो रीको; सैन एन्टोनियो, टेक्सस और अलेक्जेंड्रिया, वर्जीनिया। उन्होंने अपनी पहली हवाई यात्रा ग्रुम्मन विजन से पोर्टो रीको में की; पायलेट ने उन्हें उड़ान के कुछ भाग पर ही उड़ाने की अनुमति दी। वो इसे पुनः उड़ाना चाहते थे लेकिन इसके बाद जल्दी ही द्वितीय विश्वयुद्ध आरम्भ हो गया और उन्हें मौका नहीं मिला। कोलिन्स की 2 वर्ष की पढ़ाई सैन जुयान, पोर्टो रिको में एकेडेमिया डेल पेरपेटो सोकोरो में हुई।

इसके पश्चात् अमेरिका भी द्वितीय विश्वयुद्ध में कूद पड़ा, उनका परिवार वॉशिंगटन, डी॰ सी॰ में चला गया जहाँ कोलिन्स ने सेंट एल्बन्स स्कूल में प्रवेश लिया और 1948 में अपनी शिक्षा पूर्ण की। उनकी माँ उन्हें कुटनीतिक सेवाओं में भेजना चाहती थीं, लेकिन उन्होंने अपने पिता, दो चाचा, भाई और चचेरे भाई की सैन्य सेवा की राह का अनुसरण करने का निर्णय लिया। उन्हें यूनाइटेड स्टेट्स मिलिट्री अकादमी के वेस्ट पॉइंट में प्रवेश मिला जहाँ पर क्रमशः उनके पिता और बड़े भाई ने वर्ष 1907 और 1939 में शिक्षा प्राप्त की थी। उन्होंने जून 3, 1952 को सैन्य विज्ञान में विज्ञान स्नातक की डिग्री प्राप्त की, उनकी इस कक्षा में 527 सैन्य-छात्रों में 185वाँ स्थान मिला जिससे उन्हें भावी साथी अंतरिक्षयात्री एड व्हाइट भी मिले।

टिप्पणी
-------

1. ↑
2. ↑  "Astronaut Fact Book" (PDF). नासा. अप्रैल 2013. मूल से अगस्त 29, 2017 को पुरालेखित (PDF). अभिगमन तिथि मई 2, 2021.
3. ↑  Michael Collins' father (माइकल कोलिन्स के पिता)
4. 1 2 3 4 5  Hansen 2005, पृ॰प॰ 344–345.
5. ↑  Cullum 1940, पृ॰ 197.
6. ↑  Michael Collins' mother (माइकल कोलिन्स की माँ)
7. ↑  Michael Collins' brother
8. ↑  बार्न्स, बार्ट (मई 12, 2002). "James Collins Jr. 84; General, Military Historian". *लॉस एंजेलिस टाइम्स*. मूल से अगस्त 28, 2015 को पुरालेखित. अभिगमन तिथि मई 2, 2021.
9. 1 2  Cullum 1950, पृ॰ 986.
10. ↑  Collins 1994, पृ॰ 12.
11. ↑  *San Juan's Young King Who Climbed to the Moon* (अंग्रेज़ी में). **115**. कांग्रेस का रिकॉर्ड. सितम्बर 16, 1969. H25639-H25640. अभिगमन तिथि मई 3, 2021.सीएस1 रखरखाव: तिथि और वर्ष (link)
12. ↑  बोन्नर, एलिस (मई 10, 1977). "Ferdinand Ruge, St. Albans English Master, Dies". *द वांशिगटन पोस्ट* (अंग्रेज़ी में). मूल से अप्रैल 30, 2018 को पुरालेखित. अभिगमन तिथि मई 3, 2021.
13. ↑  Chaikin 2007, पृ॰ 599.
14. ↑  Cullum 1960, पृ॰ 605.

अन्य पाठ्य सामग्री
------------------

* बटलर, कैरोल एल॰ (1998). NASA Johnson Space Center Oral History [नासा जॉनसन स्पेस सेंटर ओरल हिस्ट्री]
* Statement From Apollo 11 Astronaut Michael Collins Archived 2009-08-24 at the वेबैक मशीन [अपोलो ११ के खगोलयात्री माइकल कोलिन्स का कथन], नासा पब्लिक रिलीज क्रमांक 09-164; अपोलो 11 मिशन की ४०वीं वर्षगाँठ पर कोलिन्स का कथन, जुलाई 9, 2009
* उस्मा, बी (2003). *The Man Who Went to the Far Side of the Moon: The Story of Apollo 11 Astronaut Michael Collins* (अंग्रेज़ी में). कार्मेल, कैलिफोर्निया: हैम्पटन-ब्राउन. आई॰ऍस॰बी॰ऍन॰ 978-0-7362-2789-6.

बाहरी कड़ियाँ
-------------

* माइकल कोलिन्स, डेविड मिंडेल (अप्रैल 1, 2015). *Apollo 11's Michael Collins visits MIT/AeroAstro* (अंग्रेज़ी में). मैसाचुसेट्स प्रौद्योगिकी संस्थान. अभिगमन तिथि अप्रैल 29, 2021.

| सरकारी कार्यालय
 |
| --- |
|
| पूर्वाधिकारीडिक्सन डोनले | **सार्वजनिक मामलों के सहायक राज्य सचिव**जनवरी 6, 1970 – अप्रैल 11, 1971 | उत्तराधिकारीकैरोल लैस |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Portals**Access related topics | 

|  |  |
| --- | --- |
|  | ***जीवनी portal*** |

|  |  |
| --- | --- |
| icon | ***अंतरिक्ष उड़ान portal*** |

|  |  |
| --- | --- |
|  | ***सौरमण्डल portal*** |

|  |  |
| --- | --- |
|  | ***संयुक्त राज्य अमेरिका portal*** |

 |
| 

---

 |
| Find out more on Wikipedia's**Sister projects** | 

|  |  |
| --- | --- |
|  | Mediafrom Commons |

|  |  |
| --- | --- |
|  | News storiesfrom Wikinews |

|  |  |
| --- | --- |
|  | Quotationsfrom Wikiquote |

 |

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 84145408
* एल॰सी॰सी॰एन॰: n79023286
* आई॰एस॰एन॰आई: 0000 0001 0920 2053
* जी॰एन॰डी॰: 138461198
* ट्रोव:
* एस॰यू॰डी॰ओ॰सी॰: 029184649
* बी॰एन॰एफ॰: cb120864250 (आँकड़े)
* BIBSYS: 13018093
* म्यूज़िकब्रैन्ज़: 4fe43e0d-3d20-41fa-aec8-05cbd4ad9a1e
* एन॰एल॰ए॰: 35029853
* एन॰डी॰एल॰: 00436388
* एन॰के॰सी॰: jo2002159978
* बी॰एन॰ई॰: XX1794081

 |